หนูเป็นประจำเดือนวันที่17มิ.ยหานเป็นวันที่19มิ.ย หนูมีอะไรกับแฟนในคืนวันที่21น้ำแรกกับน้ำสองใส่ถุงแต่น้ำที่3แตกในแต่น้ำน้อย และแตกในในตอนเช้าของวันที่22น้ำน้อยเหมือนเดิมค่ะ ต่อมา2ชั่วโมงหนูก็กินยาคุมฉุกเฉินไปค่ะ จะท้องไหมคะ คือหนูไม่มั้นใจว่าประจำเดือนหนูมาตรงกันทุกเดือนไหม ตอนนี้หนูเครียดมากๆเลยค่ะ มีอาการปวดหลัง ปวดท้อง บางทีเหมือนจะอ้วกด้วยค่ะ หรือหนูเครียดเกินไปคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% คือยิ่งกินช้า ประสิทธิภาพของยาก็จะลดลงเรื่อยๆผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองจึงมีโอกาสตั้งครรภ์ได้อยู่ แต่ก็น้อยมาก หากกินยาอย่างถูกต้อง แนะนำสังเกตเรื่องรอบเดือนครั้งถัดไป หากมาช้าเกิน 35 วัน ควรซื้อชุดตรวจการตั้งครรภ์มาตรวจเองเบื้องต้น หากไม่แน่ใจผลควรปรึกษาสูตินรีแพทย์ ส่วนอาการอื่นๆดังกล่าวมาอาจพบในหญิงตั้งครรภ์ได้แต่ไม่เฉพาะเจาะจงถ้าจะมีเพศสัมพันธ์ครั้งต่อไปควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก